Magnus Langseth

Magnus Langseth (født 18. juni 1952 i Stjørdal) er en norsk sivilingeniør og professor ved Institutt for konstruksjonsteknikk (KT) ved Fakultet for ingeniørvitenskap (IV) ved NTNU. Hans spesialfelt er aluminiums- og stålkonstruksjoner, særlig knyttet til respons under ekstreme belastninger som støt, kollisjoner, beskytning og sprengladninger. Metodikken i forskningen hans er en kobling mellom fysisk testing, materialmodellering og analyser. Dette gir grunnlag for anbefalinger rundt modellering og design av materialer og konstruksjoner. I perioden 2015–2023 er Langseth direktør ved ved Senter for avanserte konstruksjonsanalyser (SFI CASA). Dette er et senter for forskningsdrevet innovasjon.


== Utdannelse og karriere ==
Langseth var ferdig utdannet sivilingeniør ved NTH (Norges tekniske høgskole) i 1976, og arbeidet deretter i noen år som rådgivende ingeniør i Reinertsen Engineering AS i Trondheim. I 1983 vendte han tilbake til NTH, der han tok graden dr.ing. med avhandlingen «Dropped Objects – Plugging Capacity of Steel Plates» i 1988 (REF). I 1989–1990 jobbet han som teknisk direktør i Nedre Elvehavn AS i Trondheim, før han fortsatte forskerkarrieren ved NTNU. Han ble utnevnt til professor i 1995. Langseth var sentral i oppbyggingen av forskningsgruppen SIMLab Gruppen forsker på design av kollisjonssikre og beskyttende konstruksjoner av stål, aluminium og polymerer. SIMLab var vertskap for sitt første SFI med samme navn fra 2007 til 2014. Langseth var direktør. Han ble også direktør i oppfølgeren SFI CASA (2016–2023) som gjør multiskala testing, modellering og analyse av materialer og konstruksjoner som grunnlag for nyskapning i industrien. Langseth leder også programmet Industriell implementering i SFI CASA.Han har i tillegg vært hovedforsker og prosjektleder i et stort antall eksternt finansierte forskningsprosjekter. De viktigste:

2005–2008, «Robust Design of Automotive Structures» (Norges forskningsråd, Hydro, Svensk stål, Volvo og Scania)
2001–2007, Strategic university programme «Design of Crashworthy Light Structures» 
2001-2006, NorLight project «Crashworthiness of Light-Weight Automotive Structures» (Norges forskningsråd og norsk lettmetallindustri)


== Publikasjoner ==
(no) Publikasjoner av Magnus Langseth i SCOPUS
(no) Publikasjoner av Magnus Langseth i BIBSYS
(no) Publikasjoner av Magnus Langseth i forskningsdokumentasjonssystemet CRIStin
Publikasjoner av Langseth i Google Scholar, med h-indeks og antall siteringer


== Verv, medlemskap og hedersbevisninger ==
2012– medlem i hovedstyret i DYMAT2009 utnevnt til æresdoktor ved Université de Valenciennes et du Hainaut-Cambrésis, Frankrike2008– sjefredaktør i International Journal of Impact Engineering.
2007– Medredaktør I Ships and Offshore Structures 
2006–2007 regional redaktør for Europa i International Journal of Impact Engineering
2005 tildelt «Médaille Albert Portevin», Société Française de Métallurgie et de Matériaux
2004 medlem av Det Kongelige Norske Videnskabers Selskab
2004 medlem av  Norges Tekniske Vitenskapsakademi


== Referanser ==


== Kilder ==
N.N. (25. september 2009). «Magnus Langseth awarded honorary doctorate» (engelsk). ntnu.edu. Arkivert fra originalen 14. november 2015. Besøkt 26. juli 2017.  (skjermdump av tidligere ntnu.edu-side på http://archive.is)
Børvik, Tore; Clausen, Arild H.; Hopperstad, Odd S. (2017). «Biography of Professor Magnus Langseth». International Journal of Impact Engineering (engelsk) (108). 


== Eksterne lenker ==
Langseths profilside på ntnu.no